aktualizēta 2022. gada 30. jūnijā

**TEHNISKĀ SPECIFIKĀCIJA**

*trolejbusu kontakttīklus sadalošo pārmiju piegāde, iebūves tehniskais atbalsts*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk tekstā – Pasūtītājs).

**Vispārīgs piegādes apraksts:** trolejbusu kontakttīklu sadalošo pārmiju (turpmāk  
tekstā – Prece) piegādi, ieskaitot būvniecības tehnisko atbalstu, kas izpaužas Preces iebūves darbu vadīšanā, organizēšanā un palaišanā.

**Preču piegādes (uzstādīšanas / būvniecības) vietas:**

1. Biķernieku – Ieriķu ielas trolejbusa līnija;
2. Brīvības – Biķernieku ielas trolejbusa līnija;
3. Dzelzavas ielas trolejbusa līnija (virziens uz Rīgas valstspilsētas centru, pirms Nīcgales ielas);
4. Dzelzavas ielas trolejbusa līnija (virziens uz izbraukšanu no Rīgas valstspilsētas, pirms Stirnu ielas);
5. Satekles iela trolejbusa līnija (Stacijas laukums);
6. Mūkusalas ielas rotācijas apļa trolejbusa līnija (pretī tirdzniecības centram „Rīga Plaza”).

**Prasības:**

1. Preču izbūve Preču piegādes objektu trolejbusu līnijās;
2. Precēm ir jābūt vadāmām ar kontakttīklā iebūvētu ieslēdzējkontaktu:
   1. Trolejbusa vadītājam spiežot slēdzi „pārslēgt pārmiju” – trolejbusa patērētā strāva >90A;
   2. Trolejbusa vadītājam spiežot slēdzi „nepārslēgt pārmiju” – trolejbusa patērētā strāva <30A;
3. Preces darbojas attālināti no trolejbusa (kabīnes) vai tieši;
4. Satekles ielas un Mūkusalas rotācijas apļa trolejbusa līnijas Precei ir jāatrodas uzreiz aiz saejošās pārmijas, veidojot vienotu kompleksu mezglu;
5. sadalošo un saejošo pārmiju leņķi nedrīkst pārsniegt 150;
6. sadalošo pārmiju krustojušiem centriem jāpārslēdzas elektriski;
7. Preces ražotāja garantētajam šķērsošanas ātrumam jābūt vismaz 30km/h;
8. Izpildītājs izstrādā kontakttīkla pārbūves skices .dwg formātā;
9. Izpildītājs nodrošina Preces montāžas brigādes klātbūtni un Preces palaišana;
10. Izpildītājs Preces būvniecības uzsākšanu un veikšanas laiku saskaņo ar Pasūtītāju;
11. Izpildītājs Preces būvniecību ir tiesīgs veikt vienīgi nakts laikā atslēgta sprieguma apstākļos;
12. Preces būvniecība laika posmā Izpildītājs būs tiesīgs atslēgt trolejbusa līnijas vienu virzienu;
13. Precei ir stāvokļa signalizācija;
14. Preces konstrukcijai un pārslēdzējnažiem jābūt tieši iebūvētiem trolejbusa līnijas kontaktvados (nav pieļaujamas Prece ar atsevišķu cauruļu sistēmu iekārtu kontaktvados).
15. Izpildītājs būs tiesīgs pēc saskaņošanas ar Pasūtītāju pieprasīt no pirmdienas līdz piektdienai nakts laikā Pasūtītāja darbinieku un divu autotorņu klātbūtni;
16. Izpildītājs būs tiesīgs pēc saskaņošanas ar Pasūtītāju pieprasīt no sestdienas līdz svētdienai Pasūtītāja divu darbinieku un viena autotorņa klātbūtni;
17. Precei klāt tiek pievienoti visi nepieciešamie dokumenti (deklarācijas, shēmas, instrukcijas utm.);
18. Prece tiek piegādātā atsevišķos komplektos (iepakojumos);
19. Izpildītājam ir pienākums organizēt un saskaņot Preces būvniecības laiku sešu mēnešu laika periodā no piegādes līguma noslēgšanas diena.

Pielikumā:

1. Biķernieku – Ieriķu ielas trolejbusa līnijas shēmas daļa;
2. Brīvības – Biķernieku ielas trolejbusa līnijas shēmas daļa;
3. Dzelzavas ielas trolejbusa līnijas shēmas daļa;
4. Satekles iela trolejbusa līnijas shēmas daļa;
5. Mūkusalas ielas rotācijas apļa trolejbusa līnijas shēmas daļa.